CELEX: 62008CA0019
Language: bg
Date: 2009-01-29 00:00:00
Title: Дело C-19/08: Решение на Съда (четвърти състав) от 29 януари 2009 г. (преюдициално запитване от Kammarrätten i Stockholm — Migrationsöverdomstolen — Швеция) — Migrationsverket/Edgar Petrosian, Nelli Petrosian, Svetlana Petrosian, David Petrosian, Maxime Petrosian (Право на убежище — Регламент (ЕО) № 343/2003 — Обратно приемане от държава-членка на търсещ убежище, чиято първоначална молба е отхвърлена и който се намира в друга държава-членка, в която е подал нова молба за убежище — Начален момент на срока за изпълнение на прехвърлянето на търсещ убежище — Процедура за прехвърляне — предмет на жалба, която може да има суспензивен ефект)

21.3.2009   
            
            
               BG
            
            
               Официален вестник на Европейския съюз
            
            
               C 69/10
            
         Решение на Съда (четвърти състав) от 29 януари 2009 г. (преюдициално запитване от Kammarrätten i Stockholm — Migrationsöverdomstolen — Швеция) — Migrationsverket/Edgar Petrosian, Nelli Petrosian, Svetlana Petrosian, David Petrosian, Maxime Petrosian
   (Дело C-19/08) (1)
   
   (Право на убежище - Регламент (ЕО) № 343/2003 - Обратно приемане от държава-членка на търсещ убежище, чиято първоначална молба е отхвърлена и който се намира в друга държава-членка, в която е подал нова молба за убежище - Начален момент на срока за изпълнение на прехвърлянето на търсещ убежище - Процедура за прехвърляне - предмет на жалба, която може да има суспензивен ефект)
   (2009/C 69/15)
   Език на производството: шведски
   Запитваща юрисдикция
   Kammarrätten i Stockholm — Migrationsöverdomstolen
   Страни в главното производство
   
      Ищец: Migrationsverket
   
      Ответници: Edgar Petrosian, Nelli Petrosian, Svetlana Petrosian, David Petrosian, Maxime Petrosian
   Предмет
   Преюдициално запитване — Kammarrätten i Stockholm, Migrationsöverdomstolen (Швеция) — Тълкуване на член 20, параграф 1, буква г) и член 20, параграф 2 от Регламент (ЕО) № 343/2003 на Съвета от 18 февруари 2003 година за установяване на критерии и механизми за определяне на държава-членка, компетентна за разглеждането на молба за убежище, която е подадена в една от държавите-членки от гражданин на трета страна (ОВ L 50, стр. 1; Специално издание на български език, 2007 г., глава 19, том 6, стр. 56) — Обратно приемане от държава-членка на търсещ убежище, който се намира в друга държава-членка, в която е подал отново молба за убежище — Начало на срока за прехвърлянето на търсещ убежище
   Диспозитив
   Член 20, параграф 1, буква г) и член 20, параграф 2 от Регламент (ЕО) № 343/2003 на Съвета от 18 февруари 2003 година за установяване на критерии и механизми за определяне на държава-членка, компетентна за разглеждането на молба за убежище, която е подадена в една от държавите-членки от гражданин на трета страна, трябва да се тълкуват в смисъл, че когато законодателството на молещата държава-членка предвижда суспензивен ефект на жалба, срокът за изпълнение на прехвърлянето започва да тече не считано още от временното съдебно решение за спиране на процедурата за прехвърляне, а едва от съдебното решение по основателността на процедурата, което вече не може да попречи на прехвърлянето.
   
      (1)  ОВ C 64, 8.3.2008 г.